CELEX: 32017D0083
Language: bg
Date: 2017-01-16 00:00:00
Title: Решение (ОВППС) 2017/83 на Съвета от 16 януари 2017 година за изменение на Решение 2010/413/ОВППС относно ограничителни мерки срещу Иран

17.1.2017   
            
            
               BG
            
            
               Официален вестник на Европейския съюз
            
            
               L 12/92
            
         РЕШЕНИЕ (ОВППС) 2017/83 НА СЪВЕТА
   от 16 януари 2017 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран и за отмяна на Обща позиция 2007/140/ОВППС (1), и по-специално член 23, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 26 юли 2010 г. Съветът прие Решение 2010/413/ОВППС.
            
         
               (2)
            
            
               В съответствие с член 26, параграф 3 от Решение 2010/413/ОВППС Съветът е направил преглед на списъка на посочените лица и образувания, съдържащ се в приложение II към посоченото решение.
            
         
               (3)
            
            
               Няколко образувания следва да бъдат заличени от списъка на подлежащите на ограничителни мерки лица и образувания, съдържащ се в приложение II към Решение 2010/413/ОВППС.
            
         
               (4)
            
            
               Вследствие на решенията на Общия съд по дела T-182/13 (2), T-433/13 (3), T-158/13 (4), T-5/13 (5), T-45/14 (6) и T-539/14 (7) и по съединени дела T-423/13 и T-64/14 (8) Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH, Naser Bateni, North Drilling Company и Good Luck Shipping Company LLC не са включени в списъка на подлежащите на ограничителни мерки лица и образувания, съдържащ се в приложение II към Решение 2010/413/ОВППС.
            
         
               (5)
            
            
               Вследствие на решенията на Съда по дела C-176/13 (9) и C-200/13 P (10) Bank Mellat и Bank Saderat Iran не са включени в списъка на подлежащите на ограничителни мерки лица и образувания, съдържащ се приложение II към Решение 2010/413/ОВППС. Поради това и за правна сигурност вписването за Bank Saderat PLC (Лондон) в посоченото приложение следва да бъде заличено.
            
         
               (6)
            
            
               Решение 2010/413/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2010/413/ОВППС се изменя, както е посочено в приложението към настоящото решение.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
      Съставено в Брюксел на 16 януари 2017 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 195, 27.7.2010 г., стр. 39.
   
      (2)  Решение на Общия съд от 10 юли 2014 г., Moallem Insurance Co. срещу Съвет на Европейския съюз, T-182/13, ECLI:EU:T:2014:624.
   
      (3)  Решение на Общия съд от 5 май 2015 г., Petropars Iran Co. и други срещу Съвет на Европейския съюз, T-433/13, ECLI:EU:T:2015:255.
   
      (4)  Решение на Общия съд от 15 септември 2015 г., Iranian Aluminum Co. (Iralco) срещу Съвет на Европейския съюз, T-158/13, ECLI:EU:T:2015:634.
   
      (5)  Решение на Общия съд от 18 септември 2015 г., Iran Liquefied Natural Gas Co. срещу Съвет на Европейския съюз, T-5/13, ECLI:EU:T:2015:644.
   
      (6)  Решение на Общия съд от 18 септември 2015 г., HTTS Hanseatic Trade Trust & Shipping GmbH и Naser Bateni срещу Съвет на Европейския съюз, T-45/14, ECLI:EU:T:2015:650.
   
      (7)  Решение на Общия съд от 19 ноември 2015 г., North Drilling Co. срещу Съвет на Европейския съюз, T-539/14, ECLI:EU:T:2015:871.
   
      (8)  Решение на Общия съд от 24 май 2016 г., Good Luck Shipping LLC срещу Съвет на Европейския съюз, T-423/13 и T-64/14, ECLI:EU:T:2016:308.
   
      (9)  Решение на Съда от 18 февруари 2016 г., Съвет на Европейския съюз срещу Bank Mellat, C-176/13 P, ECLI:EU:C:2016:96.
   
      (10)  Решение на Съда от 21 април 2016 г., Съвет на Европейския съюз срещу Bank Saderat Iran, C-200/13 P, ECLI:EU:C:2016:284.
   
      ПРИЛОЖЕНИЕ
      Вписванията за изброените по-долу образувания се заличават от списъка, съдържащ се в част I.Б от приложение II към Решение 2010/413/ОВППС.
      I.   Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран.
      
      Б.   Образувания
      
      
         
                     „7.
                  
                  
                     a) Bank Saderat PLC (London)
                  
               
                     48.
                  
                  
                     Neka Novin (известно още като Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     Oil Industry Pension Fund Investment Company (OPIC)“.